Λάσλο Μπόλονι

Ο **Λάσλο Μπόλονι** (, 11 Μαρτίου 1953 - ) είναι Ρουμάνος πρώην ποδοσφαιριστής και νυν προπονητής ποδοσφαίρου. Γεννήθηκε στην πόλη Τίργκου Μούρες της Ρουμανίας, ωστόσο η οικογένειά του έχει και ουγγρικές ρίζες.

## Ποδοσφαιρική καριέρα
Ως ποδοσφαιριστής ο Λάσλο Μπόλονι αγωνιζόταν ως μέσος. Ξεκίνησε την καριέρα του από την ομάδα της πόλης του, την Τίργκου Μούρες, όπου αγωνίστηκε από το 1970 έως το 1984 όταν και μεταγράφηκε στη Στεάουα Βουκουρεστίου, με την οποία κέρδισε τον τίτλο του Πρωταθλητή Ευρώπης το 1986 στη Σεβίλλη, σε ένα από τους πλέον συζητημένους τελικούς με αντίπαλο την Μπαρτσελόνα. Αγωνίστηκε ακόμη προς το φινάλε της καριέρας του στο Βέλγιο με τη Ρασίνγκ Τζετ Βαβρ και στη Γαλλία με την Κρετέιγ και την Ορλεάν, όπου και έκλεισε την καριέρα του. Με τη φανέλα της εθνικής Ρουμανίας αγωνίστηκε 108 φορές και πέτυχε 25 γκολ. Υπήρξε μέλος της όταν συμμετείχε στην τελική φάση του Ευρωπαϊκού Πρωταθλήματος του 1984.

## Προπονητική καριέρα
Η πρώτη δουλειά του σε πάγκο ομάδας ήταν στη γαλλική Νανσί, την οποία ανέβασε στην Α' κατηγορία του γαλλικού πρωταθλήματος. Συνολικά είχε τα ηνία της ομάδας της ομάδας για 6 χρόνια (1994 έως 2000) όταν και πήγε στην Εθνική Ρουμανίας, για έναν χρόνο (2000–2001). Ακολούθησε μια διετία (2001–2003) στη Σπόρτινγκ Λισαβόνας, στην οποία κατάφερε να αναδείξει την εξαιρετική φουρνιά νέων παικτών με τους Κριστιάνο Ρονάλντο, Ρικάρντο Κουαρέσμα, Ούγκο Βιάνα. Το 2002 κατέκτησε με τη Σπόρτινγκ το νταμπλ στην Πορτογαλία.

Την τριετία 2003–2006 δούλεψε στη Ρεν επιστρέφοντας στο γαλλικό πρωτάθλημα με την οποία κατάφερε να πάρει την καλύτερη θέση στην ιστορία της μέχρι τότε(4η), εξασφαλίζοντας τη συμμετοχή στο Κύπελλο ΟΥΕΦΑ. Μετά από ένα αποτυχημένο πέρασμα από τη Μονακό (πήγε το Μάιο του 2006 και αποχώρησε τον Οκτώβριο της ίδιας χρονιάς, λόγω του ότι η ομάδα του ήταν προτελευταία στην κατηγορία) και μία χρονιά στην Αλ Τζαζίρα, ομάδα των Ηνωμένων Αραβικών Εμιράτων, ήρθε η διετία στη Σταντάρ Λιέγης, από τις πιο πετυχημένες στην καριέρα του. Αντικατέστησε τον Μισέλ Πρεντόμ που είχε πάρει για πρώτη φορά τον τίτλο του πρωταθλήματος Βελγίου μετά από 25 χρόνια, κάτι που επαναλήφθηκε και με τον Μπόλονι στον πάγκο την περίοδο 2008–09.

Τον Φεβρουάριο του 2010 παραιτήθηκε από τη Σταντάρ Λιέγης για να πάει στην Αλ Γουάντα των Ηνωμένων Αραβικών Εμιράτων. Τον Ιανουάριο του 2011 ανέλαβε τη Λανς αντικαθιστώντας τον Ζαν Γκι Βαλέμ με σκοπό να την ξεκολλήσει από τις τελευταίες θέσεις της βαθμολογίας, αλλά δεν τα κατάφερε. Η ικανότητά του να αναδεικνύει νεαρούς ποδοσφαιριστές φάνηκε και στη Λανς, στην οποία χρησιμοποίησε σταθερά το νέο μεγάλο αστέρι του γαλλικού ποδοσφαίρου, τον 18χρονο Ραφαέλ Βαράν, παίκτη για τον οποίο εκδήλωσε ενδιαφέρον η Μάντσεστερ Γιουνάιτεντ. Το καλοκαίρι του 2011 ήρθε στο ελληνικό πρωτάθλημα, αναλαμβάνοντας την τεχνική ηγεσία του ΠΑΟΚ.Μετά από μια μόλις σεζόν η συνεργασία του Λάζλο Μπόλονι με τον ΠΑΟΚ λύθηκε στο Ρουμάνο τεχνικό πιστώνεται η καλή πορεία της ομάδας στο ΟΥΕΦΑ Γιουρόπα λίγκ και η ανάδειξη και προώθηση ταλέντων στην πρώτη ομάδα αλλά χρεώνεται η κακή πορεία στο πρωτάθλημα που οδήγησε την ομάδα στην τελευταία θέση των πλεί-οφ.Τον Ιούνιο του 2012 υπέγραψε συμβόλαιο συνεργασίας με την ομάδα από το Κατάρ Αλ Κορ. Ακολούθησαν θητείες στη βελγική Αντβερπ και Γάνδη προτού έρθει στην Ελλάδα για τον Παναθηναϊκό.

## Τίτλοι και διακρίσεις
**Ως ποδοσφαιριστής**

* 20px|πλαίσιο ** [[Στεάουα Βουκουρεστίου]] **
** Πρωτάθλημα Ρουμανίας: 1984–85, 1985–86, 1986–87
** Κύπελλο Ρουμανίας: 1984–85, 1986–87
** Κύπελλο Πρωταθλητριών Ευρώπης: 1985–86
** Ευρωπαϊκό Σούπερ Καπ: 1986
** Κύππελο Κυππελούχων Ευρώπης: 1986-87

**Ως προπονητής**

* 20px|πλαίσιο **Νανσί**
** Πρωτάθλημα Β' κατηγορίας Γαλλίας: 1997–98
* 20px|πλαίσιο **[[Σπόρτινγκ Λισαβόνας]]**
** Πρωτάθλημα Πορτογαλίας: 2001–02
** Κύπελλο Πορτογαλίας: 2001–02
** Σούπερ Καπ Πορτογαλίας: 2002
* 21px|πλαίσιο **Αλ Τζαζίρα**
** Gulf Club Champions Cup: 2007
* 20px|πλαίσιο **[[Σταντάρ Λιέγης]]**
** Πρωτάθλημα Βελγίου: 2008–09
** Σούπερ Καπ Βελγίου: 2008, 2009

**Προσωπικές διακρίσεις**

* Ποδοσφαιριστής της χρονιάς στη Ρουμανία: 1977, 1983
* Προπονητής της χρονιάς στο Βέλγιο: 2009

## Πηγές
* Βιογραφικό του Λάζλο Μπόλονι
* Λάζλο Μπόλονι, ο γιατρός “φάρμακο” για τις ομάδες που “ασθενούν”

Κατηγορία:Ρουμάνοι ποδοσφαιριστές
Κατηγορία:Ρουμάνοι προπονητές ποδοσφαίρου
Κατηγορία:Προπονητές ποδοσφαίρου ΠΑΟΚ
Κατηγορία:Μέσοι ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 1984
Κατηγορία:Προπονητές ποδοσφαίρου Σπόρτινγκ Λισαβόνας
Κατηγορία:Ποδοσφαιριστές Στεάουα Βουκουρεστίου
Κατηγορία:Προπονητές ποδοσφαίρου ΑΣ Μονακό
Κατηγορία:Προπονητές ποδοσφαίρου ΑΣ Νανσί-Λωρραίνη
Κατηγορία:Προπονητές ποδοσφαίρου Σταντ Ρενναί
Κατηγορία:Ποδοσφαιριστές Εθνικής Ρουμανίας
Κατηγορία:Προπονητές ποδοσφαίρου Εθνικής Ρουμανίας
Κατηγορία:Προπονητές ποδοσφαίρου Σταντάρ Λιέγης
Κατηγορία:Ποδοσφαιριστές Βαβρ Σπορτς ΦΚ
Κατηγορία:Προπονητές ποδοσφαίρου ΡΚ Λανς
Κατηγορία:Ποδοσφαιριστές ΟΣ Κρετέιγ-Λουζιτανός
Κατηγορία:Ποδοσφαιριστές ΟΣ Ορλεάν
Κατηγορία:Προπονητές ποδοσφαίρου Αλ Τζαζίρα ΣΚΚ
Κατηγορία:Προπονητές ποδοσφαίρου Αλ Γουάχντα ΣΚΚ
Κατηγορία:Προπονητές ποδοσφαίρου Αλ Κορ ΣΚ
Κατηγορία:Ποδοσφαιριστές ΑΣΑ Τίργκου Μούρες (1962)
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου Αλ Ιτιχάντ
Κατηγορία:Προπονητές ποδοσφαίρου Ρουαγιάλ Αντβέρπ ΦΚ
Κατηγορία:Προπονητές ποδοσφαίρου Παναθηναϊκού
Κατηγορία:Ξένοι προπονητές ποδοσφαίρου στην Ελλάδα
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ρουμάνοι ποδοσφαιριστές στο εξωτερικό
Κατηγορία:FIFA Century Club
Κατηγορία:Ξένοι ποδοσφαιριστές στο Βέλγιο
Κατηγορία:Ξένοι ποδοσφαιριστές στη Γαλλία
Κατηγορία:Προπονητές ποδοσφαίρου Λιγκ 1